വിവാഹ വാഗ്ദാനം നല്കി പീഡിപ്പിച്ചു നെയ്യാറ്റിന്കര: വിവാഹ വാഗ്ദാനം നല്കി യുവതിയെ പീഡിപ്പിച്ച കേസില് യുവാവിനെ പൊലീസ് അറസ്റ്റ് ചെയ്തു. നെയ്യാറ്റിന്കര സ്വദേശിയായ യുവതിയെ പീഡിപ്പിച്ച കേസിലാണ് വിഴിഞ്ഞം സ്വദേശി നജീബിനെ 28 നെയ്യാറ്റിന്കര പൊലീസ് അറസ്റ്റ് ചെയ്തത്. നജീബ് ഫേസ് ബുക്കിലൂടെയാണ് യുവതിയുമായി പരിചയപ്പെടുന്നതും പ്രണയത്തിലാവുന്നതും. ഇതിനിടെയാണ് ഇയാള് വിവാഹ വാഗ്ദാനം നല്കി യുവതിയെ പീഡിപ്പിച്ചത്. പിന്നീട് വിവാഹം കഴിക്കാന് യുവതി ആവശ്യപ്പെട്ടപ്പോള് നജീബ് പിന്മാറുകയായിരുന്നു. ഇയാള് വിദേശത്തേക്ക് കടക്കാന് ശ്രമിച്ചതിനെ തുടര്ന്നാണ് യുവതി പൊലീസില് പരാതി നല്കിയത്. യുവതിയുടെ മൊഴിയുടെ അടിസ്ഥാനത്തില് ഡിവൈ.എസ്.പി എസ്. അനില്കുമാര്, സി.ഐ സാഗര്, എസ്.ഐ മിനുമോള് എന്നിവരുടെ നേതൃത്വത്തിലുളള സംഘമാണ് പ്രതിയെ അറസ്റ്റ് ചെയ്തത്. കോടതിയില് ഹാജരാക്കിയ പ്രതിയെ റിമാന്ഡ് ചെയ്തു.